Valtioneuvoston asetus

työttömyysetuutta määrättäessä huomioon otettavasta tulosta annetun valtioneuvoston asetuksen muuttamisesta

Valtioneuvoston päätöksen mukaisesti

*lisätään* työttömyysetuutta määrättäessä huomioon otettavasta tulosta annettuun valtioneuvoston asetukseen (1332/2002) uusi 1 a luku seuraavasti:

1 a luku

Muutosturvarahan perusteena olevan palkan määrittäminen

7 a §

Vakuutuksenalainen palkka

Muutosturvarahan perusteena huomioon otettavana vakuutuksenalaisena palkkana ja muuna ansiotulona pidettävänä vastikkeena pidetään työttömyysetuuksien rahoituksesta annetun lain (555/1998) 19 §:ssä tarkoitettua palkkaa, palkkiota tai muuta vastiketta, joka on maksettu korvauksena työstä.

7 b §

Tuloista annettava selvitys

Muutosturvarahan suuruutta määriteltäessä käytetään ensisijaisesti palkanmaksajan tulotietojärjestelmään tallettamia tietoja. Tarvittaessa muutosturvarahan maksaja voi edellyttää muutosturvarahan hakijaa esittämään palkkalaskelman tai työnantajan antaman palkkatodistuksen.

———

Tämä asetus tulee voimaan päivänä kuuta 20 .

Helsingissä x.x.2022

Sosiaali- ja terveysministeri Hanna Sarkkinen

Erityisasiantuntija Joni Rehunen